**OBAVJEŠTENJE**

Kantonalna uprava civilne zaštite Bosansko-podrinjskog kantona Goražde ovim putem obavještava i podsjeća da sva pravna i fizička lica, državni organi i druge institucije, da je na osnovu člana 20. Zakona o zaštiti od požara i vatrogastvu („Službene novine FBiH“broj:64/09), utvrđeno da su zaštitu od požara dužni organizirati i provoditi pravne i fizičke osobe, državna tijela Federacije, kantona, grada i općine i druge institucije koji su vlasnici ili korisnici građevina i prostora kao i građani u svojim stanovima i stambenim zgradama (kućama) i drugim objektima i prostorima što ih koriste za svoje potrebe.

Zaštita od požara se organizira i provodi u svim stambenim i drugim zgradama i objektima i na svim prostorima koji se smatraju građevinama prema članu 36. Zakona o prostornom planiranju i korištenju zemljišta na razini Federacije Bosne i Hercegovine ("Službene novine Federacije BiH", br. 2/06, 72/07 i 32/08) i Uredbi o tehničkim svojstvima koje građevine moraju zadovoljavati glede sigurnosti te načinu korištenja i održavanja građevina ("Službene novine Federacije BiH", br. 29/07 i 51/08) koji prema procjeni ugroženosti od požara, mogu biti izloženi opasnostima od izbijanja i širenja požara.

Potrebno je preventivno djelovati u smislu čišćenja i održavanja dimnjaka, jer se svake godine bilježi povećan broj požara na dimnjacima, ali u prvom redu zbog sigurnosti građana jer čak i bezazlen požar na dimnjaku može ponekad napraviti velik problem, posebno na starijim objektima.

Prilikom požara na dimnjaku postoji i opasnost od trovanja ugljen monoksidom.Oni koji primijete požar na dimnjaku treba odmah da obavjeste vatrogasce na broj telefona - 123. Potom da zatvore sve dotoke vazduha za dimnjak, kao i da provjere  da li u blizini ima lako zapaljivih materijala.

U smislu smjernice vatra u dimnjaku se nikako ne smije gasiti vodom, kao i da, ukoliko je požar izbio na dimnjaku u stambenoj zgradi, na to upozore stanare.